Dieses Anspiel wurde von Markus Symank geschrieben mareksymank@hotmail.com

Das Anspiel ist für die Botschaft „Entwirre deine Finanzen“ geschrieben. Diese Botschaft gehört dreiteiligen Sunntigsdate Serie „simplify your life“.

Börsencrash

1. Szene:

Wohnzimmer mit Sofa, Tischchen mit Champagnerflasche drauf. Vater sitzt ungeduldig auf dem Sofa, sieht aber sehr glüglich aus und hält eine Zeitung in der Hand. Nach einigen Augenblicken kommt die Mutter zur Tür herein. Der Vater springt auf, nimmt ihr den Mantel ab.

Mutter: „Gsehn ich richtig?! Was isch dänn mit dir hüt los? Säg bloss, du wirsch doch no en

Kavalier!“

Kurze Pause

Mutter: „Du häsch Blueme kauft? Söll das ä Wiederguetmachig dafür werde, dass du min

Geburtstag vergässe häsch. Schnüffelt angestrengt. Was schmöckt da eigentlich so

guet? Häsch du öpe koched? Entdeckt die Champagnerflasche. Champagner!

Was isch dänn da eigentlich …“

Vater: „Ich han da no zwei Charte für d’Opere … hüt Abig… Logeplatz.“

Mutter: „ Ich glaub ich träum, was isch dänn nur uf eimal … wart! Schaut Mann kritisch an

Du häsch wieder irgendöpis usgfrässe, stimmt’s?“

Mann mit breitem Grinsen auf dem Gesicht: „Oh nei, da liesch du total falsch.

Ich möchte nur, dass du so behandlet wirsch,

wie es sich für ä Frau vo dim Stand ghört.

Für ä schöni Frau vom ä RICHE Ma!“

Mutter: „Aha. Und wer bitteschön söll dä rich Ma si? Du?“

Mann hält ihr die aufgeschlagene Zeitung hin.

Mutter: „Was ich chum nöd drus?“

Vater: „Lies! Hie, lies das!“

Mutter murmelnd: „Der Pharmakonzern Pro Homini hat bekannt gegeben,

dass er den Medikamentenhersteller Botex mit sofortiger Wirkung

übernehmen wird … Der Gesamtumsatz des Unternehmens …

Ich chume nöd drus? Was hät das mit üs tztue?“

Vater: „Lies fertig!“

Mutter: „Der Aktienkurs des Unternehmens sprang unmittelbar nach Bekanntgabe

der Übernahme in rekordverdächtige Höhen.

Ich weiss echt nöd was du mir wetsch säge!“

Vater: „Mir händ doch letsch Jahr 10'000 Franke gsparet, richtig?“

Mutter: „Richtig.“

Vater: „Du häsch mir befohle, sie ufs Sparkonto z’tue, richtig?“

Mutter: „Richtig … Das häsch du doch hoffentlich au gmacht, oder?“

Vater: „Selbstverständlich. Aber nur für ein Tag. Dänn han ich alles wieder abghobe …

und agleit … in … Botex-Aktien!!! Mir sind rich, ha ha!!!“

Frau fassungslos: „Wieviel? Wieviel hämmer gwunne?“

Vater: „50'000 Franke! 50'000!“

Umarmt seine fassungslose Frau, beide lachen, drehen sich vor Freude gemeinsam im Kreis.

Vater: „Ich han scho alles plant, was mir mit dem Geld mached.

Zerst emal bruched mir en neue Fernseh. Eine mit HD-Technologie!“

Mutter: „Und ich chauf mir grad morn am Morge dä Ledermantel, vo dem ich dir verzelt han!

Oh, und die rote Schueh! Weisch no? Die für 600 Franke.

Die Verkäuferin hät doch so blöd glueget, so, als chönt ich mir die sowieso nöd leiste

… Ha, die wird sich wundere!“

Vater: „Mir chönd fantastischi Ferie mache … Maledive! Da händ mir doch scho ewig mal

welle ane! Oder d’Seychellen! Ach, was säg ich? Jetzt chömer euis beides leiste!

Beide sitzen inzwischen auf dem Sofa. Und dä Rest lege mer natürli i no meh Aktie a.“

Mutter: „Mir werdet no Millionäre!“

Mann hält ihr ein Glas Champagner hin: „Chum, nimm en Schluck zur Fier vom Tag!“

Mutter: „OK! Uf – wie heisst die Firma no mal – Botex! Und uf dä Richtum! Und … uf dä besti Ma im Universum! Kurze Pause. Ich lieb dich!“

Vater: „Und ich lieb DICH!“

Licht aus.

2. Szene:

Dunkel, eine Nachrichtenstimme spricht.

„ … Es ist dies der erste Besuch des Präsidenten in dieser Region seit Amtsantritt. Beide Regierungschefs zeigten sich optimistisch, was zukünftige Beziehungen der zwei Staaten angehe, besonders im Bereich Terrorbekämpfung wolle man in der Zukunft noch intensiver zusammenarbeiten. Und zum Neusten aus der Wirtschaft: Wie eben bekannt gegeben wurde, ist die geplante Übernahme des Medikamentenherstellers Botex durch den Pharmariesen Pro Homini in letzter Minute doch noch geplatzt. Zu den Gründen wollten sich beiden Seiten auf Anfrage des Senders bisher nicht äussern, Insider gehen allerdings davon aus, dass die finanziellen Schwierigkeiten von Botex weitaus grösser gewesen sein könnten, als bisher angenommen und dies Pro Homini vom Kauf abgehalten habe. Erst vergangen Woche hatte der Vorstandsvorsitzende des Konzerns doch die definitive Übernahme angekündigt. Der Aktienkurs von Botex stürzte heute Mittag auf seinen tiefsten Stand seit über 5 Jahren. Wir kommen zum Sport: Roger Federer …“

3. Szene:

Im Vordergrund sitzen Andrea und ihre Freundin Lisa. Im Hintergrund laufen Vater und Mutter schnell durch das Zimmer.

Mutter: „Ich hasse dich! Wie häsch du nur so öpis dumm schöne mache!“

Vater: „Ja ja, … gester bin ich no din grosse Held gsi!“

Mutter: „Im Moment bisch’s du defintiv nöd! Du bisch so … so … dumm!“

Sie verlassen das Zimmer auf der anderen Seite.

Lisa: „Säg mal, was isch bloss mit dine Eltere los?“

Andrea: „So gaht das jetzt scho dä ganz Tag. Sie strietet und strietet und strietet.

Und alles weg dem blöde Geld. Zerst hät s’Mami gseit, dass alles am Papi sini Schuld

isch, wil er Aktie kauft het, obwohl sie’s ihm verbote hät. Denn isch dä Papi mega

wüetig worde und hät gseit, dass sie das mit em Verbot vergässe hegi, wo er all das

Geld gwunne hegi. Denn hät sie gseit, dass er die Aktie sofort nach em Gwünn heti

selle verkaufe und nöd no es paar Tag warte. Denn hät er gfröget, warum sie no kei

Millionärin seg, wenn sie doch so guet druss chunt mit em Geld. Denn hät sie gseit,

dass sie villicht tatsächlich Millionärin wär, wenn er nöd ständig alles wieder verlüre

würd. Denn hät er gseit, dass sie villicht besser kein Verlürer het sölle hürate. Und sie

hät gmeint, dass me das ja wieder ändere chöni. Und so witer. Ich chans nüme ghöre.

Eltern kommen wieder ins Zimmer.

Mutter: „Ich chan eifach no immer nöd begriffe,

wie ein Ma ganz allei so viel Blödsinn astelle chan.“

Vater: „Und ich chan nöd begriffe, warum du mich nöd gwarnt hesch,

wenn du doch weisch wie blöd ich bin.“

Mutter: „Klar, jetzt bin ich wieder Schuld … es isch doch immer s’Gliche.

Sie verlassen das Zimmer auf der anderen Seite.

Andrea: „Chum, mir gönd. Zum Glück händ mir no öpis Spannendes vor hüt Abig.“

Lisa: „Oh ja, ich freu mich scho mega druf. Weisch du scho was du aleisch?“

Andrea: „Nei, aber das chönd mir ja au bi dir Dihei bespreche.“

Lisa: „Wilsch du nöd dine Eltere no tschüss säge?“

Andrea: „Dene zwei Freaks? Vergiss es! Bloss schnell weg hie …“

4. Szene:

Eltern sitzen auf dem Sofa bzw. Sessel und schweigen sich an. Nach einer Weile:

Vater: „Lueg … irgendwie muss s’Lebe doch witer gah.“

Mutter: „Es isch scho spat. Ich mache öpis z’Esse. Holsch du d’Andrea.“

Vater (ruft): „Andrea!“ keine Antwort. (ruft lauter) „Andrea!“ Geht zu ihrem Zimmer

„Lueg mal, sie hät üs en Zettel gschriebe.“ Frau kommt angerannt

„Bin zur Miss-Teenie-Wahl gegangen … komme erst später wieder zurück …

Gruss, Andrea. P.S.: Keine Sorge, das Geld für den Bus zahle ich von meinem

Taschengeld. P.P.S.: Nur, damit ihr es wisst: Es gibt noch Wichtigeres als Geld.“

Mutter: „Oh min Gott! Mir händ ihri Miss-Teenie-Wahl vergässe!“

Vater: Wie bitte?“

Mutter: „Du weisch aber au nie öpis! Sie händ doch a de Schuel so ä Misswahl und sie hät

sich doch au agmeldet. Sie hät doch die ganz Wuche vo nüt anderem gredet.

Und mir händ das vo luter Striet völlig vergässe. Ich schäme mich so.

Sie het wiedermal so Recht! Es git doch no Wichtigers als Geld.“

Vater: „Und was söllemer jetzt mache?“

Mutter: „Wenn mir jetzt losfahred, chömemer viellicht no rechtzitig, chum!“

Vater: „OK, ich hol scho mal s’Auto us dä Garage …“

Mutter: „Oh nei, mir gönd z’Fuess, mir mönd Geld spare!“

Vater: „Minetwege. Wer z’letscht bi dä Schuel a chunt, muess dä ander Hei träge!“

Beide rennen los.

5. Szene (nach der Predigt):

Andrea sitzt im Hintergrund auf dem Boden und heult hemmmungslos. Vater und Mutter reden zum Publikum gewandt.

Mutter: „Sie häts bis is Finale gschafft …“

Vater: „ … aber dänn isch leider Schluss gsi. Nur dä zweiti Platz.“

Mutter: „Sie hület jetzt sit einere Stund ohni Pause.“

Vater: „Mir händ ihre versuecht z’säge, dass es no öpis Wichtigeres git

als die verloreni Misswahl …“

Mutter: „ … aber das gseht sie im Moment leider ä chli andersch.“

Kurze Pause

Vater: „Säg mal was meinsch du eigentlich mit dene „wichtigere Sache“?

Ich mein, was isch denn eigentlich so viel wichtiger für euis?“

Mutter (zögernd): „Hm … jetzt wo du so fragsch …

also da drüber müesst ich erst ä mal nadenke.“

Vater: „Ja, das söttet mir mache. Wenn mir nämlich erst ä mal wüssed,

was im Lebe würklich wichtig isch, dänn …“

Mutter: „Was dänn?“

Vater: „Dänn söttet mir dringend Aktie da dervo chaufe und ganz ganz rich werde!“

Mutter: „Du bisch unverbesserlich!“

Table of Contents

Entwirre deine Finanzen - Tipps für ein glücklicheres Leben - Anspiel Schweizerdeutsch